[{"text_idx": "#000002", "text": "Sarako lagun talde batek 1961ean irudikatu eta sortu zuen Kontrabandisten lasterketa. Lehen edizio horren irabazlea Louis d \u2018Olhette jauna (Urrugne) izan zen. Lasterkariak Sarako enparantzatik abiatu ziren, eta 25 kiloko zaku bat kargatu zuten Larruneko magaletan, herrira bueltan eraman zutena."}, {"text_idx": "#000003", "text": "Kontrabandoa, \u201cGaueko lana\u201d ere deitua, oso fenomeno hedatua izan zen herrialdeko gizon-emakumeen artean garai haietan, haien bizitza hobetzeko nahiak bultzatuta. Ez zen hori izan helburu bakarra haien jardunean, izan ere, kontrabandistek eta artzainek paper garrantzitsua jokatu zuten Bigarren Mundu Gerran. Mendia primeran ezagututa, iheslariak, pilotuak eta familia juduak Pirinioak zeharkatzen laguntzen aritu ziren (COMET sare ospetsua horren adibide)."}, {"text_idx": "#000004", "text": "Aurtengo edizioan, lasterkariak, Sarako plazatik abiatuko dira arratsaldeko 18:00tan, eta 8,4 kilometroko itzulia egin beharko dute, 77 metroko desnibela duena. Zazpi Fagora abiatuko dira lehenik (522 m), eta gero helmugara helduko dira (Sarako plazara, abialekura)."}, {"text_idx": "#000005", "text": "Lasterketaren inoizko marka onena Fernando Etxegaraik ezarri zuen 2006. urteko edizioa irabazitakoan, 38 minutu eta 36 segundutan helmugaratu zelarik."}, {"text_idx": "#000006", "text": "Hitzordua Kanaldude herri telebistak emango du zuzenean, 18:00etatik aurrera bere webgunean zein sare sozialetan ikusgai egongo delarik."}, {"text_idx": "#000008", "text": "17:00etan hasi ziren lasterketak. Lehenbizi, bi taldetan banatuta, haurrak aritu ziren, eta 18:00etan helduen txanda izan zen. Gizonezkoetan, guztietan bizkorrena Joseba Larralde beratarra izan zen. 40 minutu eta 35 segundoko denbora behar izan zuen 8,4ko ibilbidea osatzeko. Bere atzetik, Baionako Guillaume Levoy sailkatu zen (40:24) eta Asier Apezetxea aranztarra helmugaratu zen hirugarren (42:30). Emakumezkoetan bizkorrena Amaia St Martin saratarra izan zen (57:58) eta bigarren Baionako Amandine Levoy sailkatu zen (01:02:35)."}, {"text_idx": "#000009", "text": "2019. urteko sailkapen osoa ikusteko sakatu HEMEN"}, {"text_idx": "#000010", "text": "2011: bertan behera geratu zen lasterketa, beroaren eraginez"}, {"text_idx": "#000011", "text": "Oihana Azkorbebeitia: \u201cEuskal ikurrekin eta euskal herritar gisa joaten naiz leku guztietara\u201d"}, {"text_idx": "#000012", "text": "Munduko Kopan hirugarren izan berritan kalakan aritu gara Abadin\u0303oko korrikalariarekin"}, {"text_idx": "#000014", "text": "Aurtengo proban, 33 kilometro eta 1.750 metroko desnibel positibokoa, Txolope eta Bedarbide mendiak igo zituzten"}]